: Притесненията около гръцката криза продължават да натискат еврото » Спешно.Инфо » НОВИНИ
11:25 сряда, 24 март
Притесненията около гръцката криза продължават да натискат еврото
През вчерашния ден, еврото поевтиня с 0.65%, отбелязвайки стойност от 1.3475 долара. В последствие единната валута възстанови част от загубите си, след като по-малкият от очакваното спад на продажбите на съществуващи домове в САЩ през февруари даде тласък на по-рисково настроените инвеститори. Според изнесените данни, продажбите са се понижили с 0.6% до 5.02 млн., като пазарните участници прогнозираха спадът да бъде до 5.01 млн. За януари те бяха 5.05 млн., като положително влияние върху показателя са оказали ниските лихвени нива и спадът в цените на жилища. В резултат, на годишна база продажбите са се повишили със 7% през февруари. Доларовият индекс, измерващ стойността на зелените пари спрямо шест основни валути, се покачи с 0.6% до 81.05 пункта. Швейцарският франк отбеляза нов исторически връх спрямо еврото на ниво 1.4262 франка, поскъпване с 0.6%, като Швейцарската Национална банка (ШНБ) се въздържа от интервенция, въпреки очакванията за такава след "вербалната" интервенция на шефа на ШНБ – Хилдебранд, по-рано през вчерашния ден. Стерлингът отбеляза понижение, след като инфлацията във Великобритания е нараснала с по-бавни темпове от очакваното през февруари. Според данните от националния статистически офис, годишната инфлация за февруари е отбелязала ръст от 3.0% спрямо 3.5% за предходния период, като прогнозите бяха да достигне 3.1%. Това отразява по-слабия ценови ръст в осем от дванадесетте подсектора, като цените са се повишили по-малко, отколкото обикновено, след почти непроменените продажби в началото на настоящата годината. На месечна база показателят се повиши с 0.4% през февруари, след като отбеляза спад от 0.2% през януари. В резултат на забавената инфлация, паундът поевтиня с 0.9% до 1.4970 долара. Спрямо еврото, британската валута се понижи с 0.45% до 0.9016 пауда, реагирайки на по-голямото от очакваното забавяне на инфлацията в UK за февруари, което бе прието от пазарните участници като сигнал, че инфлацията може би вече е ударила своя пик през януари. Добрите за риск-апетита днешни икономически данни от САЩ подкрепиха австралийския долар, който възвърна първоначалните си загуби, приключвайки деня с покачване от 0.1% на ниво 0.9191 щатски долара.